CELEX: 62020TN0760
Language: da
Date: 2020-12-21 00:00:00
Title: Sag T-760/20: Sag anlagt den 21. december 2020 — Jakeliūnas mod ESMA

1.3.2021   
            
            
               DA
            
            
               Den Europæiske Unions Tidende
            
            
               C 72/29
            
         
      Sag anlagt den 21. december 2020 — Jakeliūnas mod ESMA
      (Sag T-760/20)
      (2021/C 72/41)
      Processprog: litauisk
      
         Parter
      
      
         Sagsøger: Stasys Jakeliūnas (Vilnius, Litauen) (ved advokat R. Paukštės)
      
         Sagsøgt: Den Europæiske Værdipapir- og Markedstilsynsmyndighed (ESMA)
      
         Sagsøgerens påstande
      
      
                  —
               
               
                  Det fastslås, at ESMA’s afslag ved skrivelse ESMA22-105-1261 af 30. oktober 2020 om at imødekomme sagsøgerens krav af 30. september 2020 om iværksættelse af en undersøgelse af mulig markedsmanipulation (herefter »kravet«) er ubegrundet.
               
            
                  —
               
               
                  ESMA tilpligtes at tage kravet op til fornyet vurdering.
               
            
                  —
               
               
                  ESMA tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende om, at
                  
                              —
                           
                           
                              reglerne i Europa-Parlamentets og Rådets direktiv 2003/6/EF (1) omfatter de mulige overtrædelser, der er angivet i kravet.
                           
                        
                              —
                           
                           
                              dette direktiv var fra dets vedtagelse koordineret og overvåget på EU-niveau. Dette er også foreskrevet i Kommissionens direktiv 2003/124/EF (2).
                           
                        
                              —
                           
                           
                              Europa-Parlamentets og Rådets forordning (EU) nr. 1095/2010 (3) oprettede ESMA, som faktisk overtog funktionerne tilhørende de organer, der tilså europæiske værdipapirer, og hvilke opererede indtil dette tidspunkt, og blev ansvarlig for en vellykket gennemførelse og tilsyn med direktiv 2003/6/EF og beskyttelse af investorer.
                           
                        
                              —
                           
                           
                              direktiv 2003/6/EF blev ophævet med virkning fra den 3. juli 2016.
                           
                        
                              —
                           
                           
                              ESMA har derfor pligt til at undersøge overtrædelser af direktiv 2003/6/EF, der måtte være begået frem til det tidspunkt, hvor ESMA blev oprettet.
                           
                        
            
                  2.
               
               
                  Andet anbringende om den omstændighed, at sagsøgerens krav ikke er begrundet i et behov for at anvende Europa-Parlamentets og Rådets forordning (EU) 2016/1011 (4) og Europa-Parlamentets og Rådets forordning (EU) nr. 596/2014 (5), med henvisning til hvilke bestemmelser ESMA begrundede sit afslag.
               
            
                  3.
               
               
                  Tredje anbringende om, at
                  
                              —
                           
                           
                              ESMA fortolker direktiv 2003/6/EF for snævert og ufleksibelt og begrænser uberettiget dets anvendelsesområde. Den omstændighed, at reglerne i dette direktiv blev udvidet og givet en mere specifik definition ved forordning nr. 596/2014, indebærer ikke i sig selv, at dette direktiv ikke omfattede de i kravet angivne mulige tilfælde af markedsmanipulation og skal ikke nødvendigvis anvendes på dem.
                           
                        
                              —
                           
                           
                              ESMA så bort fra oplysninger, som den har modtaget, vedrørende bankers mulige interessekonflikter, som er oplysninger, der viser, at artikel 12, stk. 2, og artikel 6, stk. 5, i direktiv 2003/6/EF kan være blevet overtrådt.
                           
                        
            
         (1)  Europa-Parlamentets og Rådets direktiv 2003/6/EF af 28.1.2003 om insiderhandel og kursmanipulation (markedsmisbrug) (EUT 2003, L 96, s. 16).
      
         (2)  Kommissionens direktiv 2003/124/EF af 22.12.2003 om gennemførelse af Europa-Parlamentets og Rådets direktiv 2003/6/EF med hensyn til definition og offentliggørelse af intern viden og definition af kursmanipulation (EUT 2003, L 339, s. 70).
      
         (3)  Europa-Parlamentets og Rådets forordning (EU) nr. 1095/2010 af 24.11.2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/77/EF (EUT 2010, L 331, s. 84).
      
         (4)  Europa-Parlamentets og Rådets forordning (EU) 2016/1011 af 8.6.2016 om indeks, der bruges som benchmarks i finansielle instrumenter og finansielle kontrakter eller med henblik på at måle investeringsfondes økonomiske resultater, og om ændring af direktiv 2008/48/EF og 2014/17/EU samt forordning (EU) nr. 596/2014 (EUT 2016 L 171, s. 1).
      
         (5)  Europa-Parlamentets og Rådets forordning (EU) nr. 596/2014 af 16.4.2014 om markedsmisbrug (forordningen om markedsmisbrug) og om ophævelse af Europa-Parlamentets og Rådets direktiv 2003/6/EF og Kommissionens direktiv 2003/124/EF, 2003/125/EF og 2004/72/EF (EUT 2014 L 173, s. 1).